BLA เบี้ยประกันภัยโตดีกว่ากลุ่ม
BLA ดำเนินธุรกิจประกันชีวิตและบริการวางแผนทางการเงินรอบด้าน มีส่วนแบ่งการตลาด-ประกันภัยรวม 6.2% สูงเป็นลำดับที่ 6 ในอุตสาหกรรมประกันชีวิตไทย
BLA ดำเนินธุรกิจประกันชีวิตและบริการวางแผนทางการเงินรอบด้าน มีส่วนแบ่งการตลาด-ประกันภัยรวม 6.2% สูงเป็นลำดับที่ 6 ในอุตสาหกรรมประกันชีวิตไทย
28 ม.ค. 2566

คุณค่าบริษัท
บริษัท กรุงเทพประกันชีวิต จำกัด (มหาชน) หรือ BLA ดำเนินธุรกิจประกันชีวิตและบริการวางแผนทางการเงินอย่างรอบด้าน โครงสร้างรายได้ของ BLA ณ สิ้นไตรมาส 3/2565 1.เบี้ยประกันสุทธิ 74.69% 2.รายได้จากการลงทุนสุทธิ 23.53% 3.รายได้อื่น ๆ 1.79% สัดส่วนเงินลงทุนของ BLA ณ สิ้นไตรมาส 3/2565 1.ตราสารหนี้ระยะสั้น 3.5% 2.ตราสารหนี้ภาครัฐ 48% 3.ตราสารหนี้ภาคเอกชน 32.1% 4.ตราสารทุน 8.7% 5.REIT 4.2% 6.เงินกู้ตามกรมธรรม์ 2.9% 7.เงินกู้ที่มีหลักประกัน 0.6% ณ สิ้นไตรมาส 3/2565 BLA มีส่วนแบ่งการตลาด-ประกันเบี้ยปีแรก 3.9% และส่วนแบ่งการตลาด-ประกันภัยรวม 6.2% สูงเป็นลำดับที่ 6 ในอุตสาหกรรมประกันชีวิตของไทย
BLA รายงานผลการดำเนินงานไตรมาส 3/2565 มีกำไรสุทธิ 942.42 ล้านบาท ลดลง 20.17% เมื่อเทียบไตรมาส 3/2564 ที่ 1,180.49 ล้านบาท และลดลง 20.75% จากไตรมาส 2/2565 ที่มีกำไร 1,189.12 ล้านบาท BLA มีรายได้รวมในไตรมาส 3/2565 จำนวน 13,726 ล้านบาท เพิ่มขึ้น 2.3% จากไตรมาส 3/2564 และเพิ่มขึ้น 24.4% จากไตรมาส 2/2565 ที่ 11,034 ล้านบาท โดยมีเบี้ยประกันภัยรับปีแรกจำนวน 2,086 ล้านบาท เพิ่มขึ้น 51.1% เมื่อเทียบกับไตรมาส 3/2564 และเพิ่มขึ้น 65.5% จากไตรมาส 2/2565 ส่วนงวด 9 เดือนของปี 2565 BLA มีรายได้รวม 36,613 ล้านบาท ลดลง 1.9% จากงวด 9 เดือนของปี 2564 และมีเบี้ยประกันภัยรับปีแรกจำนวน 4,751 ล้านบาท เพิ่มขึ้น 2% จากงวด 9 เดือนของปี 2564 จากการเพิ่มขึ้นของเบี้ยประกันภัยรับปีแรกในช่องทางธนาคารที่เติบโตโดดเด่นซึ่งขยายตัว 84% จากไตรมาส 3/2564 และเติบโต 105.9% จากไตรมาส 2/2565
เบี้ยประกันภัยรับในไตรมาส 3/2565 ของ BLA เพิ่มขึ้น 0.1% เมื่อเทียบกับไตรมาส 3/2564 และเพิ่มขึ้น 34.2% จากไตรมาส 2/2565 อย่างไรก็ตามในช่วง 9 เดือนแรกของปี 2565 BLA มีเบี้ยประกันภัยรับปีต่อไปลดลง 3.6% จากงวด 9 เดือนของปี 2564 ซึ่งเป็นการลดลงตามที่บริษัทคาดการณ์ไว้ BLA มีรายได้จากการลงทุนสุทธิในไตรมาส 3/2565 รวมทั้งสิ้น 3,267 ล้านบาท ลดลง 6.4% จากไตรมาส 3/2564 และลดลง 5.4% จากไตรมาส 2/2565 โดยมีผลตอบแทนจากการลงทุนในไตรมาส 3/2565 อยู่ที่ 4.00% และมีผลตอบแทนจากการลงทุนในช่วง 9 เดือนของปี 2565 ที่ 4.07% อัตราส่วนความเพียงพอของเงินกองทุน (Capital Adequacy Ratio : CAR) ณ สิ้นไตรมาส 3/2565 อยู่ที่ 363% ใกล้เคียงกับไตรมาส 2/2565 ที่ 364%
ข้อมูลสมาคมประกันชีวิตไทย (TLAA) รายงานยอดเบี้ยประกันภัยรับรวม (Total Premium) ของ BLA เดือน ต.ค. และ พ.ย. 2565 เติบโต 10% และ 8% เมื่อเทียบกับปี 2564 ขณะที่เมื่อเทียบกับอุตสาหกรรมที่ยอดเบี้ยปรับลดลง 3% และ 5% จากปี 2564 ตามลำดับ หนุนส่วนแบ่งการตลาดปรับตัวดีขึ้น โดยหลักมาจาก 1.First Year Premium (เบี้ยปีแรก) เดือน ต.ค. และพ.ย. 2565 ขยายตัว 29% และ 21% จากปี 2564 เห็นภาพการฟื้นตัวของการขายผ่านช่องทางธนาคารจากปี 2564 ที่ยังมีประเด็น Covid-19 กดดัน 2.ด้าน Renewal Year Premium (เบี้ยปีต่อ) เดือน ต.ค. และพ.ย. 2565 ขยายตัว 7% และ 5% จากปี 2564 จากฐานที่ต่ำ
บล.โนมูระ พัฒนสิน ระบุว่า ตาม Seasonality ของบริษัท ที่ไตรมาส 4 จะมีการครบกำหนดของกรมธรรม์สูง จึงมีการจ่าย Policy benefit payment มากขึ้น โดยภาพรวมในปี 2565-2567 (ประมาณการ) แนวโน้มเบี้ยรับรวมจะยังคงปรับลดลงเล็กน้อยจากประเด็นการหมดอายุของกรมธรรม์ ขณะที่เบี้ยปีแรก (FYP) ยังคาดสามารถเติบโตระดับมากกว่า 10% ต่อปีจากทั้งการออกผลิตภัณฑ์ใหม่ การฟื้นตัวของช่องทางธนาคาร และจากการสอบถามบริษัท VONB margin ยังทรงตัวได้ในระดับ 30-40%
สำหรับการประเมินมูลค่า (Valuation) หุ้น BLA ราคาปัจจุบัน (ราคาปิดวันที่ 19 ม.ค. 2566 ที่ 28.75 บาท) ซื้อขายกันที่ P/E 15.31 เท่า ต่ำกว่ากว่าค่าเฉลี่ย P/E ของตลาดหลักทรัพย์ฯ (SET) ที่ 18.35 เท่า ส่วนค่า P/BV ของหุ้น BLA อยู่ที่ 1.18 เท่า ต่ำกว่าค่าเฉลี่ยของกลุ่มประกันภัยและประกันชีวิตที่ 1.95 เท่า
…
รายชื่อผู้ถือหุ้นใหญ่
รายชื่อกรรมการ